
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind aprobarea rectificării bugetului de venituri și cheltuieli al Societății de Transport Public Timișoara S.A. pe anul 2023

Sectiunea a 2 - a 
Motivul emiterii proiectului de hotărâre

Consiliul de Administrație al Societății de Transport Public Timișoara S.A. a aprobat rectificarea bugetului de venituri și cheltuieli pe anul 2023 prin Decizia nr. 95/24.10.2023.
Astfel, conducerea executivă a societății, în temeiul art. 4 și art. 6 din Ordonanța Guvernului nr. 26/2013, solicită aprobarea Consiliul Local al Municipiului Timișoara privind rectificarea bugetară.
Menționăm că prevederile Ordonanței de Guvern nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară se aplică operatorilor economici care sunt organizaţi şi funcţionează în baza Legii nr. 15/1990 privind reorganizarea unităţilor economice de stat ca regii autonome şi societăţi comerciale, cu modificările şi completările ulterioare, şi a Legii societăţilor nr. 31/1990, republicată, cu modificările şi completările ulterioare, după cum urmează (...) societăţilor comerciale la care unităţile administrativ-teritoriale sunt acţionari unici sau deţin o participaţie majoritară, după caz.
În conformitate cu prevederile art. 4, alin. (1), lit. a) din OG nr. 26/2013 bugetele de venituri şi cheltuieli ale operatorilor economici se aprobă prin hotărâre a consiliului local iniţiată de ordonatorii principali de credite în subordinea, în coordonarea, sub autoritatea sau în portofoliul cărora se află.
În vederea aprobării, bugetul de venituri şi cheltuieli însoţit de anexele de fundamentare, întocmite în conformitate cu prevederile legale în vigoare, se prezintă administraţiei publice locale, în subordinea, în coordonarea, sub autoritatea sau în portofoliul cărora se află, iar, organele administraţiei publice locale, au obligaţia ca de la primirea proiectelor bugetelor de venituri şi cheltuieli, întocmite în conformitate cu prevederile legale în vigoare, să elaboreze şi să transmită în vederea avizării documentaţia necesară aprobării acestora sau să le aprobe, după caz.
În conformitate cu prevederile art. 10 alin. (2) și alin. (4) din OG nr. 26/2013 Operatorii economici pot proceda la rectificarea bugetelor de venituri şi cheltuieli, conform prevederilor art. 4, atunci când din motive temeinic justificate sunt necesare modificări ale nivelului următorilor indicatori economico-financiari aprobaţi, astfel:
a) depăşirea limitelor maxime ale indicatorilor economico-financiari prevăzuţi la alin. (1) lit. a), cu respectarea obiectivelor de politică salarială stabilită prin legea anuală a bugetului de stat şi a prevederilor art. 9 alin. (3);
b) reducerea profitului brut/majorarea pierderii şi/sau a dividendelor cuvenite bugetului de stat sau local, în situaţia în care nu se respectă prevederile alin. (1) lit. b);
c) reducerea productivităţii muncii;
d) creşterea nivelului cheltuielilor totale la 1.000 lei venituri totale;
e) depăşirea nivelului plăţilor restante;
f) în alte situaţii impuse de prevederile legale.
Rectificarea bugetelor de venituri şi cheltuieli prevăzută de Oordonanța de Guvern nr. 26/2013 se aprobă de către consiliul local, până la data de 31 octombrie a anului curent, cu excepţia situaţiilor prevăzute la art. 10 alin. (2) lit. f), care se aprobă până la finele exerciţiului financiar al anului curent.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
În acord cu cele precizate mai sus, considerăm necesară și oportună aprobarea rectificării bugetului de venituri și cheltuieli al Societății de Transport Public Timișoara S.A. pe anul 2023.

      Primar,							Administrator Public,		
  Dominic Fritz					    		    Matei Creiveanu	


Director Economic,
  Steliana Stanciu

